Virallinen lehti nro C 135 , 14/05/1999 s. 0032



KIRJALLINEN KYSYMYS E-2211/98 esittäjä(t): Daniela Raschhofer (NI) komissiolle (16. heinäkuuta 1998) Aihe: Europarteniariat-ohjelma Komissio käynnisti vuonna 1987 Europarteniariat-ohjelman, jolla on tarkoitus edistää (pk-)yritysten välistä yhteistyötä. Tätä varten järjestetään 6 kuukauden välein suurtapahtuma, joka pidetään aina eri alueella. Tätä tapahtumaa varten, johon sisältyy keskusteluja ja yritysten esittelyä, laaditaan luettelo, joka käännetään viidelle kielelle ja jaetaan kahdeksaankymmeneen maahan. Tämä tapahtuma ja ohjelman toteuttaminen herättävät seuraavia kysymyksiä: 1. Kuinka tapahtumapaikat valitaan? 2. Mitkä henkilöt tai järjestöt kuuluvat "kansallisten neuvonantajien verkostoon"; mikä itävaltalainen järjestö on kyseessä? 3. Millaisin perustein tapahtumaan osallistuvat yritykset valitaan? 4. Millaisin perustein haetaan neuvonantajia, jotka etsivät soveltuvia liikekumppaneita ulkomailta? 5. Miten suuret kustannukset komissiolle aiheutuu tämän tapahtuman valmistelemisesta ja pitämisestä? 6. Miten suuret kustannukset aiheutuu käytettävissä olevista tulkkauspalveluista? 7. Miten suuri osa kustannuksista aiheutuu neuvonantajien palkkiolaskelmista? 8. Kuinka suuri määrä osanottajia tällä tapahtumalla on? 9. Mille viidelle kielelle tapahtuman luettelo käännetään? 10. Mikä on yli 80 maahan lähetettävän luettelon painosmäärä ja mikä on sen osuus kustannuksista? 11. Miten tämän tapahtuman toivotut myönteiset vaikutukset tarkistetaan tai arvioidaan? 12. Onko käytettävissä yhtenäistä arviointimenettelyä? Komission jäsenen Christos Papoutsisinkomission puolesta antama vastaus (23. lokakuuta 1998) 1. Jäsenvaltio valitaan jäsenvaltion viranomaisten komissiolle esittämän pyynnön perusteella. 2. Kansalliset neuvonantajat ovat eri jäsenvaltioiden väliportaan järjestöjä, joilla on läheiset suhteet oman valtionsa yritysmaailmaan (usein kauppakamareita). Itävallassa kansallisena neuvonantajana toimii Itävallan keskuskauppakamari. 3. Komission asettamat vähimmäisvaatimukset ovat, että yritysten on oltava pieniä ja keskisuuria yrityksiä (komission määritelmän(1) mukaisesti), että niiden on täytynyt osoittaa olevansa elinkelpoisia (ainakin kolme vuotta yritystoimintaa) ja että ne pystyvät kansainväliseen yhteistyöhön. 4. Kansalliset neuvonantajat valitsee yhteisössä toimivien joukosta yleensä tapahtuman pääjärjestäjä, mutta aiempia järjestäjiä ja komissiota kuullaan valinnan yhteydessä. 5. Yhden Europartenariat-tapahtuman järjestelyihin käytetään noin kolme miljoonaa ecua (asianosaiset kansalliset tai alueelliset viranomaiset rahoittavat tästä kolmanneksen). 6. Europartenariat-tapahtumassa käytetään 150-250 tulkin palveluja. Äskettäin järjestetyissä tapahtumissa tämän toiminnan kustannukset olivat noin 100 000 ecua. 7. Yhteisön kansallisten neuvonantajien palkkiot ovat noin 15-20 % kokonaiskustannuksista. 8. Yhteen Europartenariat-tapahtumaan osallistuu noin 2 000 yritystä. 9. Tapahtumien luettelot ilmestyvät viidellä kielellä, jotka ovat englanti, ranska, saksa, italia ja espanja, sekä tarvittaessa tai toivottaessa myös järjestävän maan kielellä. 10. Painoksen määrä on 65 000-80 000. Luetteloiden kustannukset ovat noin 400 000 ecua (kustannukset sisältävät suunnittelun, painotyön ja kuljetukset). 11. Tapahtuman pääjärjestäjän on toimitettava komissiolle kaksi arviointiraporttia; toinen kolme kuukautta tapahtuman jälkeen ja toinen vuosi tapahtuman jälkeen. Lisäksi kansallisten neuvonantajien on kirjoitettava arviointiraportit. Nämä liitetään raportteihin, jotka pääjärjestäjä toimittaa komissiolle. 12. Kyllä, kuten edellä on kerrottu. Lisäksi komissio toimittaa pääjärjestäjälle standardoidut kyselylomakkeet käytettäväksi yritysten haastatteluun (kyselylomakkeet perustuvat aiemmissa tapahtumissa saatuihin kokemuksiin) sekä standardoidut mallit kansallisten neuvonantajien raportteja varten. (1) EYVL L 107, 30.4.1996.